CELEX: 62017CN0650
Language: sk
Date: 2017-11-21 00:00:00
Title: Vec C-650/17: Návrh na začatie prejudiciálneho konania, ktorý podal Bundespatentgericht (Nemecko) 21. novembra 2017 – QH

12.2.2018   
            
            
               SK
            
            
               Úradný vestník Európskej únie
            
            
               C 52/20
            
         Návrh na začatie prejudiciálneho konania, ktorý podal Bundespatentgericht (Nemecko) 21. novembra 2017 – QH
   (Vec C-650/17)
   (2018/C 052/28)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundespatentgericht
   
      Účastníci konania pred vnútroštátnym súdom
   
   
      Navrhovateľka: QH
   
      Prejudiciálne otázky
   
   
               1.
            
            
               Je výrobok podľa článku 3 písm. a) nariadenia (ES) č. 469/2009 (1) chránený platným základným patentom iba vtedy, keď patrí k predmetu ochrany, ktorý je definovaný pomocou patentových nárokov, a odborníkovi sa teda poskytne ako konkrétne vyhotovenie?
            
         
               2.
            
            
               Nie je v súlade s tým, pokiaľ ide o požiadavky stanovené v článku 3 písm. a) nariadenia (ES) č. 469/2009, dostatočné, keď sporný výrobok síce spĺňa všeobecnú funkčnú definíciu triedy aktívnych zložiek, ktorá je obsahom patentových nárokov, ale nad rámec toho sa individualizovaným spôsobom nedá pomocou teórie, ktorá je chránená základným patentom, odvodiť ako konkrétne vyhotovenie?
            
         
               3.
            
            
               Nie je výrobok podľa článku 3 písm. a) nariadenia (ES) č. 469/2009 chránený platným základným patentom už preto, keď síce podlieha funkčnej definícii, ktorá je obsahom patentových nárokov, ale na základe vlastnej tvorivej činnosti bol vyvinutý až po podaní prihlášky základného patentu?
            
         
      (1)  Nariadenie Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (Ú. v. EÚ L 152, 2009, s. 1).